|  |  |
| --- | --- |
|  | **ใบความรู้** |
| วิชาการบัญชีเบื้องต้น รหัสวิชา 20200 –1002  | สัปดาห์ที่ 12 |
| สาขาการบัญชี ระดับชั้น ปวช.1 |
| บทที่ 8 รายการปรับปรุงและงบทดลองหลังปรับปรุง |
| อ.ผู้สอน อรทัย พิมพ์ทอง |

**ความหมายและความสำคัญของรายการปรับปรุง**

**รายการปรับปรุง (Adjusting Entries)** คือรายการทางบัญชีที่บันทึกในวันสิ้นงวดบัญชีเพื่อปรับปรุงแก้ไขบัญชีทั้ง 5 หมวด ให้ถูกต้องตรงกับความเป็นจริง

 การบันทึกรายการปรับปรุงถือเป็นขั้นตอนที่สำคัญขั้นตอนหนึ่งของวงจรบัญชี โดยปกติจะทำในวันสิ้นงวดบัญชีหรือวันที่กิจการปิดบัญชี เพื่อให้ได้งบการเงินที่ถูกต้องโดยจัดทำขึ้นตามหลักการบัญชีที่รับรองทั่วไป ภายใต้ข้อสมมติตามแม่บทการบัญชีของสภาวิชาชีพบัญชี คือเกณฑ์คงค้างและการดำเนินงานต่อเนื่อง การบันทึกรายการปรับปรุงจะบันทึกในสมุดรายวัน-ทั่วไปและผ่านรายการไปบัญชีแยกประเภททั่วไป

**จุดประสงค์ของการบันทึกรายการปรับปรุง**

จุดประสงค์ของการบันทึกรายการปรับปรุงมีดังนี้

1. เพื่อให้ยอดคงเหลือในบัญชีแยกประเภททั่วไปแสดงยอดที่ถูกต้องตรงกับความเป็นจริงในรอบระยะเวลาบัญชีนั้นๆ อันมีผลให้การแสดงผลการดำเนินงานและฐานะการเงินของกิจการถูกต้องเชื่อถือได้
2. เพื่อให้การบันทึกบัญชีเป็นไปตามเกณฑ์คงค้างตามข้อสมมติทางบัญชีตามแม่บทการบัญชี